AGV-d  (Automated Guided Vehicle) transpordivad konteinerid kailt kaugemal paiknevatesse ladudesse. Oranži värvusega AGV-d liiguvad võrkaiaga piiratud alal. Maapinnale on asetatud transponderid, millega määratakse ära AGV-de liikumise teekond mõnesentimeetrise täpsusega. Ühekorraga toimub nii laeva tühjakslaadimine kui ka lastimine konteineritega. Konteinerlaeva saabudes alustab tööd arvuti poolt juhitav süsteem "konteinerkraana-AGV-virnastamise kraana". Kui traditsioonilise tehnoloogia kasutamisel on konteinerlaeva  lossimisel korraga ametis 5-8 inimest, siis uue süsteemi puhul vajatakse ainult kolme töötajat - konteinerkraana juhti, töötajat laeval, kes abistab kraanajuhti ja arvuti taga töötavat inimest.